AARHUS: Det kan godt være, at århusianerne må nøjes med en smule mere i løn end københavnerne.

Men det betyder ikke, at der er flere penge at hente ved at bo og arbejde i København. Faktisk tværtimod.

Ifølge 6-bysrapporten har århusianerne nemlig flere penge mellem hænderne, når renteudgifter, skat og lignende er betalt.

Den disponible indkomst - eller med andre ord de penge, som man har til rådighed, efter at skatten er betalt - er nemlig højst i Aarhus, hvis man sammenligner med de fem andre store byer i Danmark.

Det betyder, at århusianerne har knapt 20.000 kroner mere til rådighed i budgettet om året, end borgerne i Randers har. Knapt så signifikant en forskel er der at spore i forhold til København, hvor overskuddet løber op i 8.000 kroner ekstra for århusianerne om året.

Derfor er der i sidste ende flere penge i pungen, når lønnen er gået ind, og skatten er betalt, hvis du bor i Aarhus, end hvis du bor i København, ifølge tal fra rapporten.

Tallene baserer sig på de nyeste tal fra Danmarks Statistik fra 2017.